
Sissejuhatus

Käesoleva määrusega kehtestatakse Narva linna taksoveo eeskiri. Võrreldes kehtiva vastavasisulise õigusaktiga täpsustatakse nõuded sõitjate veoks taksoga, nõuded taksole, taksoveoloa ja sõidukikaardi valjastamise menetlus, sõitja ja takso juhi õigused ja kohustused, muudetakse taksoteenuste loetelu, millega kehtestatakse ainult järgmised tasud:

1) sõidualustamise tasu;

2) ootetunni hind;

3) kilomeetri hind argipäeviti;

4) kilomeetri hind pühapäeviti ja riigipühadel.

Tulenevalt Ühistranspordiseaduse §5 lg 1 p 2 ja 5, §5 lg 4, §24 lg 3, §34 lg 1 ja lg 3, §52 lg 2, § 537 lg 4 ja Kohaliku omavalitsuse korralduse seaduse § 22 lg 1 p 363 kuulub taksoveo eeskirja kehtestamine linnavolikogu ainupädevusse. Kuna kehtiva taksoveo eeskirja soovitakse oluliselt täiendada, siis on otstarbekas kehtestada nimetatud nõuded uues redaktsioonis. Nimetatut toetab ka asjaolu, et linna õigusaktid koostatakse  alates 1. märtsist 2005 paragrahvipõhiselt. 
Eelnõu sisu

Preambulas viidatud õigusaktide sätted kehtestavad eelnõus kasutusel olevad mõisted ja vastavad käitumise reegleid.
Eelnõu koosneb 8 peatükist. 
1. peatükis sätestatakse eeskirja üldsätted (§1-7).
2. peatükis, mis on jaotatud sisu paremaks liigendamiseks jagudeks, sätestatakse taksoveoloa ja sõidukikaardi väljastamise menetlus, s.h. taksoveoloa ja sõidukikaardi väljastamise üldtingimused (§8-13), taksoveoloa väljastamise kord (§14-19), sõidukikaardi väljastamise kord (§20-22), teenindaja kaardi andmete loetelu ja väljastamise kord (§23-32), taksoveoloa ja sõidukikaardi kehtivuse peatamise ning kehtetuks tunnistamise kord (§33-34).

3. peatükis sätestatakse taksojuhile ja taksole esitatavad nõuded (§35-41).
4. peatükis sätestatakse sõitja õigused ja kohustused (§42-51).

5. peatükis sätestatakse taksojuhi õigused ja kohustused (§52-55).

6. peatükis sätestatakse sõidu eest tasumise kord (§56-65).

7. peatükis reguleeritakse kontrol ja vastutus (§66-72).

8. peatükis sätestatakse eeskirja rakendussätted ja jõustumine (§73-74).
Eelnõu menetlemisel osalesid kõik eelnõusse puutuvate asutuste esindajad ja komisjonid: Narva Linnvalitsuse Linnavara- ja majandusamet, Narva Linnavalitsuse Liiklusohutuskomisjon, AS Narva Bussiveod, Maanteeameti Liiklusohgutuse osakonna Linnaliikluse büroo peaspetsialist Vladimir Lakissov, Ida politseprefektuuri Narva politseiosakonna korrakaitsetalituse vanemkomissar Reeno Kullamä, taksofirmade juhatajat. 
Ettepanekuid esitasid: Linnavara- ja majandusamet, Narva Linnavalitsuse Liiklusohutuskomisjon, AS Narva Bussiveod, Maanteeameti Liiklusohgutuse osakonna Linnaliikluse büroo peaspetsialist Vladimir Lakissov, Ida politseprefektuuri Narva politseiosakonna korrakaitsetalituse vanemkomissar Reeno Kullamä, taksofirmade juhatajad. Esitatud ettepanekud eelnõu kohta arutati koosolekutel läbi. Kõik ettepanekud eelnõusse sisseviidud. Eelnõu projekt on läbinud eelarutelu Narva Linnavolikogu Õigus-, tarbijakaitse- ja korrakaitse komisjonis ning Linnamajanduskomisjonis, kus ei olnud esitatud ettepanekuid ja parandusi. Eelnõu oli avaldatud koduleheküljel www.narva.ee. Narva linna elanikelt oli esitatud 1 ettepanek, mis on realiseeritud eeskirja eelnõu §56 2.lauses.
Eelnõu jõustumine

Tulenevalt KOKS §23 lg 1 jõustuvad volikogu määrused kolmandal päeval pärast nende avalikustamist, kui õigusaktis eneses ei ole sätestatud hilisemat jõustumise tähtaega. Määruse eelnõu võib jõustuda seadusega sätestatud korras, s.o. kolmandal päeval pärast selle avalikustamist, kuna linna elanikel oli võimalus tutvustada määrusega interneti kaudu. 
Viidatud õigusaktid
Kohaliku omavalitsuse korralduse seadus 
https://www.riigiteataja.ee/ert/act.jsp?id=12849896 
 

Ühistranspordiseadus
https://www.riigiteataja.ee/ert/act.jsp?id=12796422
 
Narva linna taksoveo eeskiri
http://www.narva.ee/index.php?vasakul/juhtimine/oigusaktid/?file=895
Eelnõu kooskõlastamine

Eelnõu kooskõlastatakse Narva Linnavalitsuse protokollilise otsuse tegemise kaudu järgmiste isikutega:
	Nimi
	Amet

	Sofja Homjakova
	Abilinnapea

	Pjotr Näkk
	Linnakantselei jurist-nõunik

	Arkadi Nikolajev
	Narva Linnavalitsuse Linnavara- ja Majandusameti Kommunaalmajandusosakonna direktori ülesannetes


Eelnõu vastuvõtmise menetlemisel tehakse ettepanek kooskõlastada see järgmiste Narva Linnavolikogu komisjonide poolt:

· linnamajanduskomisjon, 

· õigus-, tarbijakaitse- ja korrakaitsekomisjon.
Arkadi Nikolajev

Narva Linnavalitsuse Linnavara- ja majandusameti

Kommunaalmajandusosakonna juhataja

direktori ülesannetes

Deniss Matvejev, tel. 5245720

deniss.matvejev@narva.ee 

